Laura Kiviranta

Laura Saara KivirantaSelviää jaksossa 725: Roosa ottaa hääohjat omiin käsiinsä (28.2.2003), myös Laura Johanna KivirantaSelviää jaksossa 1194: Tanelilla on vaikeuksia irrottautua mökistä (15.3.2006), (s. 1970) on Salatut elämät -sarjan henkilöhahmo, jota näyttelee Piitu Uski. Hän oli mukana sarjan alusta asti yhtenä sarjan päähenkilöistä. Hän oli mukana sarjassa vuosina 1999–2008, sekä vierailulla loppuvuodesta 2012.

 Yleistä 
Perhe ja muut ihmissuhteet
Lauralla on kaksi lasta, Sauli ja Oona. Saulin isä Tom Bergqvist jätti Lauran tämän ollessa raskaana. Saulin kasvattaminen ei ollut Lauralle helppoa ja tämä asuikin 11-vuotiaaksi asti Lauran vanhempien luona Kempeleessä, kunnes saapui Pihlajakadulle. Oonan kanssa Lauralla on aina ollut paljon helpompaa. Oona asui jonkin aikaa Tampereella isänsä luona, mutta palasi äitinsä luo Pihlajakadulle syksyllä 2007. Lauran jouduttua laitoshoitoon, Oona muutti Taalasmaille isänsä luo. Myöhemmin Oona muutti Karin, Noora Aution ja Nooran lapsen, Benjaminin kanssa Keniaan. Kari Taalasmaan palatessa sarjaan vuonna 2014 hän kertoi Oonan muuttaneen nykyisen puolisonsa Miro Holmin luokse Ranskaan. Lauralla on yksi lapsenlapsi, eli Oonan ja Miron lapsi, jota ei ole näytetty sarjassa.

Edellä mainittujen Tomin ja Karin lisäksi Laura on seurustellut Aki Nikkisen, Markus Ekholmin, Antero Voiman sekä Aaro Vaalanteen kanssa. Lauran paras ystävä Pihlajakadulla oli pitkään Hanna Salin, joka kuitenkin menehtyi syksyllä 2003. Hannan jälkeen Lauran hyväksi ystäväksi kehkeytyi Camilla Mustavaara ja tämän poistuttua sarjasta Lauran ystävystyi paremmin Jenni Vainion ja Paula Sievisen kanssa. Myös serkkunsa Salla Mattilan kanssa Laura tuli ajoittain hyvin toimeen.

Asunto
Laura asui koko aikansa sarjassa Pihlajakatu 23:n asunnossa B8 lukuun ottamatta sitä, kun hän asui jonkin aikaa Markus Ekholmin kanssa avoliitossa tämän asunnossa B5. Sillä välin Laura vuokrasi asuntoaan Aleksi Salinille. Alkukeväästä 2005 asuntoon tehtiin pintaremontti, jonka myötä seinäpintojen värit ja kalustus muuttuivat hieman. Kämppiksiä Lauralla ei koskaan pahemmin ollut, sillä hän viihtyi mieluusti yksinään ja myöhemmin kolmestaan lastensa kanssa. Kari Taalasmaan ja myöhemmin Aaro Vaalanteen kanssa hän tosin asui avoliitossa jonkin aikaa. Ennen Lauran poistumista sarjasta hänen kämppiksenään asui Salla Mattila, joka muutti Lauran luo erottuaan miehestään Tuomo Tervajoesta.

Työelämä
Ammatiltaan Laura on juristi ja etenkin sarjan alkuaikoina hänet tunnettiin lähinnä ammatistaan. Hän nimittäin auttoi hyvin paljon naapureitaan lakiasioissa ja hoiti vuosina 1999–2003 useammankin sarjassa esiintyneen henkilön oikeudenkäynnit. Myöhemmin työ ei ollut enää niin suuri osa Lauran juonikuvioita sarjassa. Lopulta hän menetti työnsä kokonaan, kun hän joutui psykiatriselle osastolle luullen Eero Vanalaa tämän kaksoisveljeksi Aaro Vaalanteeksi.

 Elämä Pihlajakadulla 
 Alkuajat sarjassa ja suhde Akiin
Laura Kiviranta tunnettiin sarjassa alun perin ikisinkkuna asianajajana, joka oli monien naapureiden mielestä myös hieman tiukkapipoinen. Laura tunnettiin hyvin pitkälti työstään juristina ja muista sarjan henkilöistä hänet erottikin hänen virallisempi pukeutumistyylinsä, joka sisälsi muun muassa lukuisia jakkupukuja.

Jo sarjan ensimmäisissä jaksoissa Laura päätyi samoihin juonikuvioihin Markus Ekholmin ja Aki Nikkisen kanssa. Markus rakastui Lauraan päätä pahkaa ja yritti hurmata tämän keinolla millä hyvänsä. He myös löivät Akin kanssa vetoa siitä, kumpi saisi ensin kallistettua sinkkuna pysyttelevän Lauran sänkyynsä. Aki voitti leikkimielisen vedon hänen ja Lauran lyhyen, lähinnä seksiin perustuvan suhteen aikana. Laura toimi tällöin rikolliselle poluille ajautuneen Akin asianajajana. Markus oli syvästi mustasukkainen Laurasta ja vihainen Akille. Laura kasvatti Saulia yksin, kunnes luovutti tämän vauvaikäisenä omien vanhempiensa eli Saulin isovanhempien hoidettavaksi. Äitinsä elämään Sauli palasi noin kymmenen vuotta myöhemmin. Myöhemmin myös Saulin isä saapui kuvioihin ja pyysi poikaansa kanssaan Oulunsaloon. Laura antoi vastahakoisesti poikansa lähteä.

Keväällä 1999 Laura toimi myös Saku Salinin asianajajana tämän ollessa epäiltynä varkaudesta ja myöhemmin Tyyne Puustisen murhasta.

Suhde Markukseen ja Saulin saapuminen kuvioihin
Akin jouduttua vankilaan Lauran ja Markuksen suhde alkoi jälleen saada toivoa. Markuksen hurmausyritykset jatkuivat edelleen ja keväällä 2000 he alkoivat lopultakin seurustelemaan. Suhdetta varjosti kuitenkin se, ettei Laura suostunut kertomaan Markukselle, kuka oli se mystinen Sauli, jonka kanssa Laura oli puhunut puhelimessa ja sanonut rakastavansa tätä. Lopulta salaisuus paljastui Markukselle; Lauralla oli 11-vuotias poika nimeltä Sauli, joka oli saapunut Helsinkiin äitinsä luo.Selviää jaksossa 275: Menneisyys ei jätä Lauraa rauhaan (25.9.2000) Samalla selvisi myös, että Saulin isä on Lauran teini-iän rakkaus Tom Bergqvist, joka oli jättänyt Lauran tämän ollessa vielä raskaana. Markuksen oli aluksi vaikea sulattaa uutista eikä Saulikaan hyväksynyt heti Markusta isäpuolekseen. Tieto lapsesta aiheutti ongelmia myös Lauran työpaikalla, sillä työhaastattelussa hän oli kertonut olevansa lapseton. Sauli ehti häipyä takaisin Kempeleeseen tajuttuaan, ettei kukaan Lauran naapureistakaan tiennyt hänestä, mutta pian hän asettautui kuitenkin asumaan Lauran luo. Aiemmin Sauli oli vauvaikäisestä alkaen asunut Lauran vanhempien luona Kempeleessä, koska Laura ei pystynyt pitämään huolta Saulista. Myöhemmin selvisi, että väsynyt Laura oli ravistellut itkevää Sauli-vauvaa, mikä oli suurin syy sille, että Sauli siirtyi Lauran vanhempien hoitoon.

Saulin saapuminen kuvioihin aiheutti sen, että Lauran ja Markuksen hyvin alkanut seurustelu päättyi. Aki ehti palata vankilasta ja sekoittaa Lauran elämää esimerkiksi epäilemällä, että tämä pahoinpitelee Saulia. Laura yritti saada Markuksen ja hänen suhteen takaisin ennalleen, ja vaikka Markus jarruttelikin tilannetta hän halusi seurustella Lauran kanssa yhtä paljon kuin tämä hänen kanssaan.

Lopulta Laura ja Markus päättivät aloittaa seurustelemaan vakavasti ja Saulikin hyväksyi Markuksen pikkuhiljaa paremmin. Keväällä 2001 kolmikko muutti yhdessä asumaan Markuksen asuntoon, joka sijaitsi samassa kerrostalossa vain kerrosta alempana kuin Lauran asunto. Lauralla ja Markuksella sujui hyvin ja myös Sauli oli tyytyväinen elämäänsä, kunnes perheensä tulipalossa menettänyt Tom ilmestyi Lauran luo kertoen, että haluaa osallistua Saulin elämään. Sauli muutti isänsä luo Oulunsaloon. Pian myös Markus ja Laura erosivat.

 Suhde Kariin, Saulin paluu ja Oonan syntymä 
Lauran ja Kari Taalasmaan suhde oli aluksi vain ystäväpohjaista. Kaikki alkoi syksyllä 2001 esitetyissä jaksoissa, joissa Laura opetti Karille sivistystapoja, liittyen muun muassa tanssimiseen, oikeaoppiseen ruokailuun sekä small talkiin. Suhde kuitenkin syveni ja heille kehkeytyi seksisuhde Karin silloisen puolison Katja Vainion selän takana. Kevään 2002 päätösjaksossa salasuhde paljastui Katjalle, joka päätti erota Karista, joka puolestaan halusi kunnon suhteen Lauran kanssa. Suhde oli ajautumassa eroon, kun Kari tajusi, että hänen ja Lauran tulevaisuuden suunnitelmat ovat keskenään aivan erilaiset. Hän hyvästeli Lauran ja sanoi toivovansa, ettei tämä muistelisi Karia pahalla. Laura päätti paljastaa olevansa raskaana ja syksyllä 2003 syntyi parin yhteinen lapsi, Oona. Hieman ennen Oonan syntymää teini-ikäiseksi kasvanut Sauli muutti takaisin Lauran luo alettuaan laiminlyödä koulunkäyntiään isänsä ollessa pitkiä aikoja poissa kotoa. Saulin oli aluksi vaikea hyväksyä äitinsä miesystävää Karia, mutta ajan mittaan he tulivat paremmin toimeen.

Karilla ja Lauralla meni hyvin ja he viihtyivät yhdessä perheenä. Syksyllä 2004 sarjaan palasi kuitenkin Karin entinen naisystävä Katja, jota kohtaan Karin tunteet nousivat uudemman kerran pintaan. Laura ei pitänyt siitä, että Kari etsiskeli kadonnutta Katjaa työ- ja vapaa-ajallaan. Niinpä Lauran aloitteesta suhde päättyi eroon ja Kari aloitti uuden suhteen Katjan kanssa. Oona jäi pääsääntöisesti Lauran huostaan Karin muuttaessa Tampereelle Katjan kanssa. Oona kuitenkin tapaili isäänsä säännöllisesti ja myöhemmin myös muutti tämän ja Katjan luo Tampereelle, mistä hän palasi pariskunnan erottua syksyllä 2007.

 Aaro ja Eero sekoittavat Lauran elämää 
Keväällä 2005 Laura rakastui aiempana syksynä tapaamaansa Aaro Vaalanne -nimiseen mieheen, joka vaikutti herrasmieheltä. Aaro sai Lauralta sympatiaa kertomalla entisestä vaimostaan ja lapsestaan. Aaro helli Lauraa lahjoilla ja yritti olla mahdollisimman mukava myös tämän lapsille, jotka hekin pitivät hänestä aluksi. Saulin epäilykset miestä kohtaan heräsivät Aaron aseesta johtuneen ampumavälikohtauksen myötä, sillä Aaron entinen poliisiystävä Antero Voima kutsui Aaroa nimellä Arto. Sauli uteli Aaron asioita ja heidän välilleen syntyi erimielisyyksiä. Lopulta Saulin epäilykset yltyivät jopa vihaksi Aaroa kohtaan, mutta hän ei saanut ketään vakuutettua Aaron todellisesta luonteesta. Aaron kiusaama Sauli sai tarpeekseen hänestä ja muutti Australiaan Ken Ojalan luo. Saulin poistuttua kuvioista Aaro alkoi vähitellen manipuloimaan Lauran elämää, muun muassa laittamalla unilääkkeitä Lauran ruokiin, jolloin Laura oli aivan tokkurassa työpaikallaan. Pikkuhiljaa myös Oona alkoi pelätä Aaroa, mutta palavasti rakastunut Laura ei huomannut Aaron manipulointia. Aaro sai vihiä, että hänen entinen rakkaansa ja Lauran hyvä ystävä Paula Sievinen oli urkkinut tietoja Aarosta tämän ex-vaimolta, Päiviltä. Kun Paula lähetti Lauralle tekstiviestin, ja kutsui tämän tapaamiseen kertoakseen Aaron todellisesta luonteesta, paikalle ilmestyikin Aaro, joka kaappasi Paulan. Aaro lukitsi hänet Sipoossa sijaitsevan talonsa perunakellariin. Sieltä Paulan löysivät Ismo Laitela ja Seppo Taalasmaa, jotka olivat Lauran kanssa katsastamassa talon olematonta homeongelmaa. Näin Aaron kieroilut paljastuivat kaikille. Aaro pakeni vieden pienen Oonan mukanaan, mutta palautti tytön myöhemmin.

Aaron lähdettyä tämä jäi kummittelemaan Lauran elämään ja hän meni lopulta narsistien uhrien tukiryhmään. Siellä hän tapasi Eero Vanalan, Aaron veljen, joka oli ulkonäöltään samanlainen kuin Aaro pidempiä hiuksiaan lukuun ottamatta.Tapahtuu jaksossa 1318: Laura kohtaa pedon silmästä silmään (23.01.2007) Ennen Eeron tapaamista Laura seurusteli hetken aikaa poliisi Antero Voiman kanssa. Suhde jäi kuitenkin lyhytikäiseksi, sillä Lauran tunteet Eeroa kohtaan alkoivat lämmetä. Laura nimittäin rakastui Eeroon, joka oli aivan toista maata kuin narsistinen kaksoisveljensä. Eero kuitenkin rakastui Lauran naapurissa asuvaan Jenni Vainioon ja aloitti suhteen tämän kanssa.Tapahtuu jaksossa 1337: Sienet pakenevat Jenniä, mutta Eero ei (26.02.2007) Myöhemmin Oona palasi isänsä luota Tampereelta.Teini-ikäisen Oonan paluu jaksossa 1386: Routa ajaa karkulais-Sofian kotiin (20.08.2007) Myöhemmin Aaro vangitsi Eeron parakkiin ja alkoi esiintymään Eerona. Hän jätti Jennin ja aloitti suhteen Lauran kanssa. Oona ei sietänyt heidän suhdettaan ja alusta alkaen väitti Eeron olevan oikeasti Aaro. Laura ei uskonut tytärtään ja avioitui miehen kanssa. Hääsviitissä miehen hiuslisäke irtosi ja hänen todellinen henkilöllisyytensä selvisi Laurallekin. Laura löi Aaroa shamppanjapullolla päähän ja pakeni sviitistä. Pian Laura palasi sviittiin Paulan kanssa. He ajoivat hänet parvekkeelle ja työnsivät Aaron alas.Selviää jaksossa 1433: Salaisuus piinaa Paulaa (24.10.2007) Aaron luultiin menehtyneen saamiinsa vammoihin, mutta hän selviytyi ja palasi myöhemmin.

Aaron kuoleman jälkeen

Aaron kuoleman jälkeen Laura sai tietoonsa, että pankkiin oli vuokrattu hänen nimellään tallelokero Aaron toimesta.Tapahtuu jaksossa 1491: Lauran ote elämästä lipsuu (4.2.2008) Laura kävi Salla Mattilan kanssa katsomassa lokeroa, löytäen sieltä kasetin, johon oli Aaron käsialalla kirjoitettu ”Rakkaalle Lauralle”.Tapahtuu jaksossa 1492: Oona leikkii tulella, ja polttaa näppinsä (5.2.2008) Tallelokerosta löytyi myös avain. Kasetilla Aaro kertoi rakastaneensa Lauraa ensitapaamisesta asti ja sanoi heidän tapaavan talossa, johon tallelokerossa ollut avain kuului.Selviää jaksossa 1493: Ossi sätkii salaisuuksien verkossa (6.2.2008) Talo oli se samainen talo, jonka Aaro oli aikoinaan ostanut hänelle ja Lauralle ja pitänyt kyseisessä talossa Paulaa vankinaan. Kasetin katsottuaan Laura kävi talossa Jarkko ja Salla seuranaan. He huomasivat, että takkatiilet olivat kuumia ja Laura alkoi uskoa Aaron olevan sittenkin elossa.Selviää jaksossa 1494: Rafaelilla on kalliita ystäviä (7.2.2008) Toisella vierailulla hän otti mukaansa Paulan ja Lassen, joiden kanssa hän huomasi talon ikkunoiden olevan auki.Selviää jaksossa 1498: Lauran mielikuvitus laukkaa kummitustalolla (13.2.2008) Luulojen vastaisesti kävijä ei ollut Aaro vaan Eero, joka aikoi myydä kuolleen veljensä talon.

Laura alkoi epäillä, että Aaro olisi hangessa maatessaan karannut, tappanut Eeron ja jättänyt tämän hankeen makaamaan.Selviää jaksossa 1499: Ami auttaa, vaikka väkisin (14.2.2008) Lauran epäilykset Eeron todellisesta henkilöllisyydestä muuttuivat niin pahoiksi, että hän tainnutti Eeron ja piti tätä vankinaSelviää jaksossa 1501: Eeron piinaaja saa kasvot (18.2.2008) samassa talossa, jossa Aaro piti aikoinaan Paulaa vankina. Laura pakotti Eeron tunnustamaan olevansa Aaro uhkaamalla, ettei muuten koskaan vapauttaisi tätä. Eero epäili Lauran mielenterveyttä ja väitti Lauralle lopulta olevansa ”Aaro”, Lauran uhattua sytyttää hänet palamaan.Tapahtuu jaksossa 1508: Laura koventaa otteita, ja se kannattaa (28.2.2008) Laura ei kuitenkaan päästänyt miestä vapaaksi vaan soitti taloon poliisit. Laura luuli saaneensa Aaron kiikkiin ja kuulustelussa antoi teoriansa Aaron hengissä selviämisestä.Tapahtuu jaksossa 1509: Nikon kynttilä paljastuu vakan alta (29.2.2008)

Laura määrättiin hoitoon psykiatriselle osastolle. Oikeudenkäyntiin asti Laura pysyi suhteellisen rauhallisena uskoen, että Aaro joutuisi vankilaan. Oikeus totesi Aaron kuolemaan johtaneiden tapahtuminen olleen Lauran ja Paulan osalta hätävarjelua.Selviää jaksossa 1525: Ismon ärsytyskynnys ylittyy (26.3.2008) Lauran Aaroksi luulemaa Eeroa ei kuitenkaan tuomittu mistään ja Laura joutui vielä takaisin psykiatriselle osastolle odottamaan, että Eeron vankina pitämisen tutkimukset päättyisivät. Laura kuitenkin karkasi osastolta tyttärensä Oonan hoitajalta varastamien avainten avulla. Laura ja Oona kirjoittautuivat hotelliin väärällä sukunimellä ja suunnittelivat matkustavansa Australiaan, Saulin luo. Laura kuitenkin jätti Oonan sidottuna hotellihuoneeseen, koska tämä oli soittanut huolestuneena ystävälleen Joonatan Sieviselle.Tapahtuu jaksossa 1534: Oona menee solmuun yrittäessään auttaa äitiään (8.4.2008) Joonatan ja Kari löysivät Oonan ja veivät hänet turvaan Taalasmaille. 

Hotellilta karannut Laura vakoili Eeroa ja puistossa pakotti tämän mukaansa veitsellä uhaten. Eero sai kuitenkin Lauran pudottamaan puukkonsa ja alkoi kuristaa tätä. Lenkkeilijät irrottivat Eeron Laurasta ja soittivat poliiseille. Eero vietiin poliisiasemalle ja Laura pääsi pakoon.Tapahtuu jaksossa 1536: Juhlatuuli puhaltaa pois Jennin haikean mielen (10.4.2008) Kari meni poliisiasemalle puhumaan Eeron puolesta, ja Laura tuli Taalasmaille, missä Oona oli yksin. Eero ja Kari saapuivat poliisiasemalta takaisin ja Laura alkoi jälleen uhkailla Eeroa puukolla.Tapahtuu jaksossa 1537: Oona vetoaa äitinsä järjettömyyteen (11.4.2008) Laura saatiin rauhoittumaan sanomalla, että ”Aaro” on vankina keittiössä. Lauran levättyä Kari ja Oona päättivät viedä naisen takaisin sairaalaan. Lauran vointi parani ja hän alkoi uskoa olleensa väärässä ”Aaron” suhteen, kunnes Eero päätti mennä käymään psykiatrisella osastolla pyytämässä Lauralta anteeksi kovakouraista käytöstään. Lauran epäilyt nousivat jälleen pintaan ja hän käski Oonaa tuhoamaan ”Aaron”.Tapahtuu jaksossa 1545: Jenni saa sitä, mitä ei tilaa (23.4.2008) Myöhemmin Laura siirrettiin hoitolaitokseen toiselle paikkakunnalle Keski-Suomeen ja Oona kävi hyvästelemässä hänet ennen lähtöä. Ennen pikapaluutaan Laura nähtiin viimeisen kerran ruudussa 25. huhtikuuta 2008 esitetyssä jaksossaViimeinen esiintyminen ennen pikapaluuta nähdään jaksossa 1547: Jenni hyppää uuden oriin selkään, mutta ohi menee (25.4.2008) ja viimeisessä kohtauksessaan hän kuuli Aaron äänen, vaikkei tämä ollut edes paikalla.

 Lauran pikapaluu 
Paula Sievinen joutui mielisairaalaan sillä Aaro oli palannut ja kidnapannut hänen poikansa, Severin. Aaro myöhemmin oli viemässä Severin pois Suomesta ja hän piti äitiänsä Anni Vatasta ja Paulaa panttivankina kunnes 22. marraskuuta 2012 esitetyssä jaksossa Aaro pidätettiin, mutta hän karkasi. Myöhemmin Paula alkoi nähdä harhoja että Severi olisi Aaro, jolloin Lasse lähetti hänet mielisairaalaan. Paulan tullessa mielisairaalaan, selvisi että hänen huonetoverinsa on Laura. Laura palasi sarjaan 5. joulukuuta 2012 esitetyssä jaksossa. Siellä he yhdessä näkivät harhoja Aarosta ja Laura sanoi Paulalle, että Aarosta pääsee eroon vain karkaamalla ja kehotti tätä karkaamaan, mutta itse ei karkaa, koska on tottunut sairaalaan ja "on aina Aaron". Kun Lasse tuli tapaamaan Paulaa mielisairaalaan, niin Paula kertoi huonetoverinsa olevan Laura Kiviranta. Lasse sanoi, ettei tämä ole hyvää seuraa hänelle, ja ilmoitti pyytävänsä henkilökunnalta toista huonetta. Paula karkasi mielisairaalasta ja Lasse sai soiton mielisairaalasta, jolloin hän lähti Paulan perään. .

 Henkilösuhteet 
 Romanttiset suhteet 
Tom Bergqvist: Lauran teini-iän aikainen ihastus lukiosta. Suhteesta sai alkunsa Sauli. Päättyi, kun Tom hylkäsi Lauran saatuaan tietää raskaudesta.
Hege: Yhden illan juttu. Hege ryösti Lauralta lompakon yhteisen yön päätteeksi.
Tapani Paju: Yksipuolinen ihastus Tapanin puolelta.https://web.archive.org/web/20041110044723/http://www.mtv3.fi/salatutelamat/ | Poistuneet hahmot: Tapani Paju
Aki Nikkinen: Seksisuhteesta alkunsa saanut pienimuotoinen seurustelusuhde, jolloin he asuivat jonkin aikaa yhdessä. Päättyi Akin jouduttua vankilaan. Yrittivät myöhemmin lämmitellä juttuaan uudelleen, tosin vain siksi, että Laura halusi tehdä Markuksen mustasukkaiseksi. Ennen lähtöään sarjasta Aki suuteli Lauraa vielä viimeisen kerran.
Markus Ekholm: Seurustelusuhde ja myöhemmin avoliitto. Molemmat olivat pitkään ihastuneita toisiinsa, mutta kesti kauan, että suhde sai kunnolla alkunsa. Markus oli aikeissa kosia Lauraa juuri ennen heidän eroaan.
Kari Taalasmaa: Seurustelusuhde, joka johti kihlaukseen. Suhteesta syntyi Oona. Päättyi eroon.
Simo Heikinjuntti: Lauran lapsuudenystävä, jolla oli yksipuolisia tunteita Lauraa kohtaan.
Aaro Vaalanne: Seurustelusuhde. Aaro oli kehittänyt pakkomielteen Lauraa kohtaan ja piinasi tätä muun muassa syöttämällä tälle unilääkkeitä, piilottamalla Saulin lähettämiä kirjeitä Australiasta ja lopulta huijaamalla hänet kanssaan naimisiin. 
Antero Voima: Seurustelusuhde. Päättyi, kun Laura olikin ihastunut enemmän Eeroon.
Eero Vanala: Yksipuolinen ihastus Lauran puolelta, sillä Eero oli enemmän kiinnostunut Jennistä. Aaro yritti Eeroa esittämällä jättää Jennin ja huijata Lauran takaisin itselleen.

 Ystävyyssuhteet 
Hanna Salin: Paras ystävä. Hanna oli ensimmäinen henkilö, jonka seurassa Laura uskalsi olla oma itsensä ja avautua omista asioistaan, ja he jakoivatkin usein ihmissuhdevinkkejä toisilleen.
Jenni Vainio: Hyvä ystävä ja Lauran tyttären Oonan parhaan ystävän Nikon äiti.
Katja Vainio: Ystävä, jonka kanssa Lauralla meni sukset ristiin Karin tapaillessa heitä molempia samaan aikaan. Myöhemmin sopivat taas välinsä.
Elina Taalasmaa: Ystävä.
Saku Salin: Naapuri, jonka asianajajana Laura toimi. Laura sanoi näkevänsä Sakussa paljon samoja piirteitä kuin hänessä itsessään.
Seppo Taalasmaa: Naapuri ja tyttären isoisä, jonka kanssa Laura tuli hyvin juttuun. Sepon ja Lauran välit ovat olleet aina lämpimät huolimatta siitä, että Sepon vaimo Ulla ei pitänyt Laurasta.
Aleksi Salin: Ystävä, jonka Hanna usutti kerran treffeille Lauran kanssa, jotta Aleksin kiinnostus Hannaa kohtaan laantuisi. Laura puolestaan suostui ideaan saadakseen Markuksen mustasukkaiseksi. He tulivat hyvin juttuun, mistä Hanna tulikin yllättäen itse mustasukkaiseksi. Laura myös vuokrasi Aleksille asuntoaan.
Jaana Nieminen: Ystävä.
Valtteri Elovirta: Työkaveri, jonka kanssa Laura tuli ihan hyvin juttuun huolimatta pienestä töihin liittyvästä kilpailusta.
Camilla Mustavaara: Hyvä ystävä. Camilla sanoi lähtiessään Lauran olevan ainoa ihminen, jota jää kaipaamaan Pihlajakadulta.
Daniel Ojala: Ystävä
Ossi Puolakka: Naapuri, jonka kanssa tuli hyvin toimeen.
Paula Sievinen: Ystävä, joka toimi Lauran tukena Aaron paljastuttua narsistiksi. He työnsivät yhdessä Aaron alas parvekkeelta.
Salla Taalasmaa: Serkku, joka asui myöhemmin Lauran kämppiksenä. Tulivat pääsääntöisesti hyvin toimeen.

 Vihamieliset suhteet 
Ulla Taalasmaa: Entinen anoppi, joka ei koskaan oikein pitänyt Laurasta. Ulla piti Lauraa liian hienostelijana ja kylmänä ihmisenä, eikä halunnut Markuksen seurustelevan Lauran, vaan Ullan tyttären Elinan kanssa. Myöhemmin piti Lauraa myös huonona puolisona Karille, eikä koskaan hyväksynyt kunnolla heidän suhdettaan.
Juha Palin: Työkaveri, jota Laura ei voinut sietää.
Aki Nikkinen: Akin oli vaikea hyväksyä sitä, että Laura oli ravistellut Saulia tämän ollessa vauva. Laura sen sijaan ei halunnut Saulin saavan huonoja vaikutteita Akilta tämän rikollisen taustan vuoksi. Myöhemmin he sopivat välinsä.
Katja Vainio: Katjan ja Lauran ystävyys tuhoutui sen jälkeen, kun Kari oli pettänyt Katjaa Lauran kanssa. Myöhemmin Katjan kadotessa Lauran oli vaikea hyväksyä sitä, että Kari halusi lähteä etsimään entistä naisystäväänsä. Heidän ystävyytensä ei enää koskaan palautunut entiselleen, vaikka he saivatkin lopulta sovittua välinsä.
Aaro Vaalanne: Narsistisesta persoonallisuushäiriöstä kärsivä ex-miesystävä, joka yritti tuhota Lauran elämän. Laura sairastui myöhemmin psykoosiin Aaron takia, jonka vuoksi hän päätyi lopulta mielisairaalaan.

 Lähteet 

Luokka:Salatut elämät -hahmot
Luokka:Kuvitteelliset mielisairaat

en:Laura Kiviranta